Αγαπητά μου παιδιά καλημέρα!!

Εύχομαι να είστε υγιείς εσείς και η οικογένειά σας. Περνάτε καλά; Θα μου πείτε βέβαια ότι δεν είστε μαθημένα να βρίσκεστε διαρκώς μέσα στο σπίτι και σας κακοφαίνεται. Όμως πρέπει όλοι να κάνουμε υπομονή για να βγούμε από την περιπέτεια αυτή γεροί και δυνατοί ώστε να ξαναβρεθούμε στο σχολείο μας. Ο άνθρωπος όπως έχουμε πει στην τάξη πολλές φορές έχει δυνάμεις που δεν τις γνωρίζει, αλλά σε δύσκολες περιστάσεις τις χρησιμοποιεί. Έτσι και τώρα ΟΛΟΙ θα τα καταφέρουμε.

Χαρείτε τους γονείς σας, παίξτε με τα αδέρφια σας, συζητήστε τηλεφωνικά με τους συμμαθητές σας. Διαβάστε και κάποιο εξωσχολικό βιβλίο. Υπάρχουν σε όλα τα σπίτια.

Θα επικοινωνούμε και θα σας στέλνω κάποιες ασκησούλες, κάποιες εικόνες και βίντεο σχετικά με μαθήματα που έχουμε κάνει. Εσείς βέβαια επειδή είστε άριστοι μαθητές τα ξέρετε. Όμως θα τα κάνετε για να τα θυμηθείτε.

Θα ήταν ωραίο να γράφετε κάθε μέρα σε ημερολόγιο. Θυμάστε ότι το κάνατε στις διακοπές των Χριστουγέννων; Και με τόση χαρά το διαβάσατε όλοι στην τάξη όταν επιστρέψαμε; Κάντε το πάλι και όταν γυρίσουμε θα το διαβάσετε όλοι.

Και μην ξεχνάτε:

● Πλένουμε χέρια

●Κάνουμε συχνά μπάνιο και

● "Μένουμε στο σπίτι "

Η δασκάλα σας

ΘΕΟΔΩΡΑ ΔΑΛΑΒΟΥΡΑ

<https://www.slideshare.net/mobile/demetra60/25-137036930>

<https://www.youtube.com/watch?v=2cTN8-zMzvs&feature=share>



